open-index/open-wikipedia-markdown huggingface dataset:
Malmö Allmänna Idrottsförening

**Malmö Allmänna Idrottsförening** **(Mal)** er et friidrettslag i Malmö, Sverige, og Sveriges mest suksessrike friidrettsklubb målt i antall svenske mesterskap. Mal har omfattende ungdomsaktiviteter i Malmö, og blir vært år representert av flere friidrettsutøvere i landslagsklasse.

Klubben ble stiftet 7. september 1908, og klubbdraktene er hvite og grønne.

## Kjente profiler
* Patrik Lövgren
* Jimisola Laursen
* Linus Thörnblad
* Mattias Sunneborn
* Jimmy Nordin
* Daniela Lincoln-Saavedra
* Ricky Bruch
* Jesper Fritz
* Gunder Hägg
* Philip Nossmy

## Eksterne lenker
* Klubbens nettsider
Buvatnet (Gjerdrum)

**Buvatnet** er et lite vann som ligger ca. 5&nbsp;km nordvest for Gjerdrums kommunesenter Ask. Vannet ligger i Gjerdrum almenning og er drikkevannskilde for Gjerdrum kommune. Vannet er ikke stort, men likevel kommunens største. Elven Gjermåa renner inn nord i Buvatnet og fortsetter fra utløpet i sørenden av vannet. I 2006 ble det vedtatt å utvide Buvatnet som drikkevannskilde, og den nye demningen i utløpet i sørenden av vannet sto ferdig 24.08.2010. Utvidelsen av drikkevannskilden er beregnet å sikre vannforsyningen til kommunen for de neste 20-30 årene.


Demningen i sørenden av Buvatnet i Gjerdrum.jpg|Demningen i sørenden av vannet, bygget i 2010
Gjermåa ved utløpet av Buvatnet.jpg|Utløpet til Gjermåa fra Buvatnet


## Referanser
Liste over kulturminner i Rollag

**Liste over kulturminner i Rollag** er en oversikt over fredede og/eller bevaringsverdige bygninger og elementer i Rollag. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Marianne Nordhov

**Solveig Marianne Nordhov** (født 2. juni 1967 i Skien) er en norsk barnelege. Hun er utdannet cand.med. ved Universitetet i Tromsø i 1995 og har vært overlege ved barne- og ungdomsklinikken i neonatologi ved Universitetssykehuset Nord-Norge siden 2001. Nordhov ble philosophiae doctor (Norge) i 2011, ph.d.-avhandlingen handlet om langtidsoppfølging av premature barn. Ved siden av å være nyfødtlege har Nordhov sosialpediatri som sitt arbeidsfelt.

I 2011 ble hun valgt til leder av Norsk barnelegeforening; dette er et toårig verv.

## Referanser


## Eksterne lenker

* Pedersen, Marita. «Solveig Marianne Nordhov, ph.d.». Universitetet i Tromsø 5. oktober 2011 (besøkt 6. juli 2012).
Cecilie Thomsen

**Cecilie Thomsen** (født 29. oktober 1974 i Bogø, Danmark) er en dansk skuespiller og fotomodell.

Internasjonalt er hun best kjent for sin rolle som professor Inga Bergstrøm i James Bond-filmen *[[Tomorrow Never Dies]]*, hvor hun forsøker å lære James Bond dansk.

Hun er videre kjent for sitt tolv år lange forhold med den canadiske artisten Bryan Adams, som hun møtte i 1990.

Thomsen er utdannet skuespiller ved The Actors Studio Drama School i The New School University i New York, og har en Mastergrad i drama. Hun har videre studert dans hos Alvin Ailey.

## Filmografi
* *[[Tomorrow Never Dies]]* (1997)
* *[[54 (film)|54]]* (1998) 
* *[[Dom durakov]]* (2002)
* *[[Der er en yndig mand]]* (2002) 
* *[[Visions of Europe]]* (2004)

## Referanser


## Eksterne lenker
*
Siviltjeneste

**Siviltjeneste** var en ikke-militær tjeneste for militærnektere. I Norge ble siviltjenesten avskaffet i 2012.

## Se også
* Totalnekting
* Siviltjeneste i Norge
Antisyklonsk storm

En **antisyklonsk storm** er en storm hvor vinden blåser i motsatt retning enn det corioliseffekten rundt et lavtrykk skulle tilsi. På den nordlige halvkulen blåser en antisyklonsk storm med klokken og på den sørlige halvkulen mot klokken.

En antisyklonsk storm oppstår som regel rundt høytrykk. Disse strider ikke «imot» corioliseffekten, men følgjer naturlovene for antisyklonsk vind rundt høytrykksområder. Antisyklonske uvær, som høytrykkssystemer, kommer ofte i forbindelse med kaldt vær og fører ofte til mye snø.

Den store røde flekken på Jupiter er et godt eksempel på en utenomjordisk antisyklonsk storm. 

Antisyklonske tornadoer oppstår ofte. Selv om tornadoer er virvler rundt lavtrykksområder, skjer dette fordi tornadoen har så liten skala at corioliseffekten ikke er merkbar.
38. århundre f.Kr.

## Begivenheter

* Et jordskjelv nær neolittisk kultur ved Sotira på Kypros som ødela mesteparten av den lokale infrastrukturen.
* I Syria har det blitt funnet massegraver ved Tell Brak, som er datert fra ca. 3800 til 3600 f.Kr., som tyder avansert krigføring rundt denne perioden.

## Kalenderepoker
* 7. oktober 3761 f.Kr. — Epoken (opprinnelsen) til den moderne jødiske kalender
** 25. september 3760 f.Kr. — Først dag i den moderne jødiske kalender (skapelsen); nær klokken 02.00.
Brofjorden

**Brofjorden** er en fjord som ligger i Lysekils kommun i Bohuslän og den skjærer i nordøstlig retning inn mellom halvøyene Stångenäset og Härnäset. Den ligger midt mellom Gullmarn og Åbyfjorden og er den minste av disse tre fjordene.

Ved Brofjorden finnes Sveriges største oljehavn, Brofjorden Preemraff, som totalt er Sveriges nest største havn. Alle kaier ved Brofjorden eies av Preemraff Lysekil.

## Referanser
George Binney

**Frederick George Binney** (født 23. september 1900 i Great Bookham i Surrey, død 27. september 1972) var en britisk arktisk oppdagelsesreisende og *commander* i Royal Naval Reserve.  Under andre verdenskrig ledet han eller var involvert i operasjoner med norske fartøy i Sverige (de såkalte kvarstadbåtene) for å sikre forsyninger av svenske kulelager til Storbritannia.

## Ekspedisjoner i Arktis
Mens han fremdeles var student ved Oxford organiserte Binney *the 1921 Oxford University Spitsbergen expedition*, hvoretter han ledet *the 1923 Merton College Arctic Expedition*, og *the 1924 Oxford University Arctic Expedition*. Binney var pioner i bruk av sjøfly for kartleggingsarbeide i Arktis. 

Sjøflyet Avro 504 ble levert av A. V. Roe and Co., Ltd. og den luftkjølte motoren på 180 hp ble levert av Armstrong-Siddeley. Etter disse ekspedisjonene arbeidet han i Arktis for Hudson's Bay Company (1926–1930). I løpet av denne tiden skrev han *The Eskimo Book of Knowledge* (utgitt av the Hudson's Bay Company), en bok som ga et tilnærmet britisk syn på verden for  inuittene.

## Andre verdenskrig og Sverige
I 1939 tok Binney en stilling som representant i Sverige for Storbritannias Ministry of Supply (Iron and Steel Control). Hans oppgave var å arbeide med innkjøp av stål, maskiner og spesielt kulelager for Storbritannias rustningsprogram. Etter utbruddet av krigen Sveriges isolasjon etter Tysklands invasjon av Danmark og Norge organiserte Binney flere operasjoner for å bryte blokaden, og få norske skip, de såkalte kvarstadbåtene, ut fra Sverige. Dette inkluderte Operation Rubble, Operation Performance, Operation Bridford og Operation Moonshine.

## Æresbevisninger
Binney ble gjort til ridder i 1941 og mottok Distinguished Service Order i 1944. Han mottok Patron's Medal fra Royal Geographical Society i 1957 («For bidrag til utforskningen av Arktis ... pionerbruk av fly for kartlegging … og for utviklingen av universitetets utforsknings ekspedisjoner»).

## Bibliografi
* *With Seaplane and Sledge in the Arctic - The account of the 1924 Oxford Arctic Expedition*, London, Hutchinson & Co
* «Hudson Bay in 1928». *Geographical Journal*, Vol 74, No 1, pp.&nbsp;1–27
* *The Eskimo Book of Knowledge*, London, Hudson's Bay Co.

## Referanser


## Kilder
* The Papers of Sir George Binney,University of Cambridge  (lest i juli 2011)
* While, H. (1972) Sir George Binney. *[[The Times]]*, 13 September.
Liste over kulturminner i Tysfjord

Tysfjord ble 1. januar 2020 delt opp og innlemmet i to forskjellige kommuner. Listene over kulturminner i tidligere Tysfjord kommune finnes nå i:
* Liste over kulturminner i Hamarøy
* Liste over kulturminner i Narvik
Liste over kulturminner i Lødingen

**Liste over kulturminner i Lødingen** er en oversikt over fredede og/eller bevaringsverdige bygninger og elementer i Lødingen. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Gymnosarda unicolor

***Gymnosarda unicolor*** er en fisk i makrellfamilien. Den er den eneste arten i slekten *Gymnosarda*.

Kroppen er langstrakt og moderat sammentrykket fra sidene. De to brystfinnene sitter tett og sidelinjen er bølgeformet. Forkroppen har et panser av store skjell, mens resten av kroppen stort sett ikke har skjell. Svømmeblæren er stor. Ryggsiden er skinnende blåsvart, og buken er sølvfarget. Kroppen har aldri flekker, striper eller lignende markeringer. Den fremre kanten på den første ryggfinnen er svart; ellers er finnene gråaktige. Normal maksimal størrelse er en lengde på 150&nbsp;cm og en vekt på 80&nbsp;kg. Et rekordeksemplar ble tatt i Korea i 1982 og hadde en lengde på 206&nbsp;cm og en vekt på 131&nbsp;kg.

Denne arten er utbredt i det indopasifiske området fra Rødehavet og kysten av Øst-Afrika til Japan, Filippinene, Australia, Ny-Guinea, og videre utover til øyene i Polynesia. Den lever pelagisk i de øvre vannlagene, som regel nært korallrev. Foretrukket vanntemperatur er 20&ndash;28&nbsp;°C. Den svømmer som regel alene, eller i små stimer på opptil seks individer. Arten jakter på små stimfisker og blekkspruter.

*Cybiosarda elegans* blir fisket i små mengder med fiskestang eller dorg.       

## Litteratur
* 

## Eksterne lenker
* 
* 
*
Smahi Triki

**Ismaël «Smahi» Triki** (arabisk: اسماعيل سماحي تريكي‎) (født 1. august 1967 i Zenata) er en marokkansk tidligere fotballspiller. Triki spilte primært som forsvarsspiller. Han representerte Marokko i VM i fotball i 1994 og 1998. Gjennom karrieren spilte Triki for flere franske og sveitsisk fotballklubber, blant disse FC Lorient og Lausanne Sport.

## Eksterne lenker
*
Skibotndalen

**Skibotndalen** er et dalføre i Storfjord kommune i Troms. Dalen er 38 kilometer lang og strekker seg i sørøstlig retning fra Skibotnbukta ved Lyngen til riksgrensa mot Finland. Skibotnelva renner gjennom dalen. Europavei 8 går gjennom hele dalen, og Europavei 6 krysser dalen helt nederst, og her ligger også tettstedet Skibotn, som dalen har navn etter.

## Se også

* Lyngenlinjen
Abdelilah Saber

**Abdelilah Saber** (arabisk: عبد الإله صابر‎) (født 21. april 1974 i Casablanca) er en marokkansk tidligere fotballspiller. Sabers foretrukne posisjon var venstreback.

Saber spilte også for Marokkos landslag, og deltok i VM i fotball i 1998.

## Referanser


## Eksterne lenker
* 
* Profil hos Zerozero
Siamang

* *S. s. syndactylus*
* *S. s. continentis*

**Siamang** (*Symphalangus syndactylus*) er en gibbonape som er utbredt i Sørøstasia. Det er den største av gibbonene og eneste art i slekten ***Symphalangus***. Arten har to underarter og er hovedsakelig trelevende, men ifølge IUCNs rødliste *[[sterkt truet]]* av utryddelse. Arten står også oppført på CITES Appendix I, som blokkerer handel med verdens mest truede arter. 

## Biologi

Siamangene er utbredt i Malaysia, Thailand, og på Sumatra. Begge kjønn har forstørret strupesekk, som fungerer som resonanskammer for de høylydte ropene. Ropene er de kraftigste blant gibbonene. Et annet særtrekk er at to av tærne på føttene er delvis forbundet av en membran, noe som er opphavet til selve artsnavnet *syndactylus*, som stammer fra gammelgresk *sun* (forent) og *daktulos* (finger) - i betydningen *forente tær*. Siamangen er dekket av svart, buskete pels. Hannen blir noe større (typisk opp mot  høy og  tung) enn hunnen og har en hårdusk i kjønnsregionen, som på avstand kan se ut som en hale. Arten er imidlertid haleløs.

Siamangene lever med tette familiebånd i grupper. Foreldre og unger beveger seg sjelden mer enn  bort fra hverandre; vanligvis befinner de seg mindre enn  fra hverandre. Omtrent tre femdeler av kosten består av blader, og en tredel består av frukt, supplert med noen få blomster, mark og andre smådyr. Familiene lever på et omtrent  store områder, men forsvarer bare omkring 60 prosent av det, hovedsakelig med sine kraftfulle rop. Hannens maskuline skrik skal ta motet fra andre hanner, mens hunnens lengre, mer særegne, bjeffende lyder fungerer som et forsvar av territoriet.

### Inndeling

* Hylobatidae, gibboner
** *[[Siamang|Symphalangus]]*, siamanger
*** *[[Siamang|S. syndactylus]]*, siamang
**** *S. s. syndactylus* (nominatformen), sumatrasiamang (utbredt på Sumatra)
**** *S. s. continentis*, malaysiasiamang (utbredt i Malaysia og såvidt i Thailand)

## Referanser




## Eksterne lenker
* 
* ARKive
Østgorilla

* fjellgorilla
* østlig lavlandsgorilla

**Østgorilla** *(Gorilla beringei)* er en art i slekten gorillaer og tilhører familien med store aper. Arten eksisterer som to underarter, og begge er ifølge IUCNs rødliste *[[kritisk truet]]* av utryddelse.

## Beskrivelse
Hunnen veier cirka , mens hannen gjerne veier inntil  og kan bli opp mot  høy. Fjellgorilla-underartene har lang, buskete pels som kan holde på kroppsvarmen i fjellet opptil . Bare ansiktet, hendene og føttene (samt hannens bryst) er hårløse.

### Artsinndeling

* *[[gorillaer|Gorilla]]*, gorillaer
** *[[vestgorilla|G. gorilla]]*, vestgorilla
*** *[[vestlig lavlandsgorilla|G. g. gorilla]]* (nominatformen), vestlig lavlandsgorilla
*** *[[cross-river gorilla|G. g. diehli]]*, cross-river gorilla
** *[[østgorilla|G. beringei]]*, østgorilla
*** *[[fjellgorilla|G. b. beringei]]*, fjellgorilla
*** *[[østlig lavlandsgorilla|G. b. graueri]]*, østlig lavlandsgorilla

## Utbredelse
Østlig lavlandsgorilla  forekommer i regnskoger i Kongo-Kinshasas lavland. Fjellgorillaen  forekommer i Virungafjellene som ligger i grenseregionen mellom Kongo-Kinshasa, Rwanda og Uganda. Dessuten finnes en flokk i Bwindi Impenetrable nasjonalpark i Uganda. Den siste populasjonen betraktes av noen enkelte zoologer som en selvstendig underart.

## Atferd

Hvert flokk streifer over et hjemområde på 400-800 hektar som, med unntak av et kjerneområde, kan overlappe med naboflokkens områder. Når det begynner å skumre, slår flokken seg ned for å hvile - voksne hanner på bakken mens hunner og unger ofte lager reir i trær. Hver hunn deler reiret med sin yngste unge. Den dominante sølvryggen er far til de fleste eller alle ungene i flokken. Han gjør seg til for de brunstige hunnene ved å late som om han eter, slå seg på brystet, ule, banke på planter eller hoppe og sparke. Hunner som har fått unger, bytter sjelden hann med mindre maken blir drept. Ungen blir hos moren til hun føder den neste omtrent etter 4 år. Gorillaer lever i faste flokker på opptil 40 dyr, som vanligvis består av en sølvrygg, (eventuelt også hans brødre, far eller sønner), hunner og unger. Enkelte flokker østgorillaer kan besøkes av turister og blir derfor beskyttet, men både de og andre trues stadig av krypskyttere. 

Gorillaer gjesper når de blir engstelige. De unngår vanligvis fare ved å gå stille i gåsegang gjennom den tette skogen – såkalt stille flukt. Gorillaen bjeffer og stirrer når den skal forvare seg. Dersom bjeffing ikke avskrekker angriperen, begynner sølvryggen ofte å ule. Han reiser seg opp, slår seg på brystet med hule håndflater (den nakne huden forsterker lyden) og kaster planter mot angriperen. Hvis dette ikke virker, kan han angripe med et høyt brøl og slå ned eller bite fienden.

### Ernæring
Østgorillaer eter hovedsakelig blader, skudd og stilker, særlig bambus, men også frukt, røtter, myk bark og sopp. Av og til skuffer de opp maur og sluker dem før de rekker å bite.

## Referanser




## Eksterne lenker
* 
* ''ARKive''
* Utførlig informasjon på animalinfo.org. Besøkt 20. mai 2013.
* Gorilla:Taxonomy, Morphology, & Ecology. Besøkt 20. mai 2013.
Lao Chongguang

**Lao Chongguang** (, 1802–1867) var en kinesisk embedsmann og politiker. Han var guvernør av Liangguang fra 1859 til 1862.

## Referanser
Riksoelva

**Riksoelva** (nordsamisk: *Riksojohka*) er ei elv i Bardu kommune i Troms og Kiruna kommune i Sverige. Den har utspring på østsida av fjellet Ruovdoaivvit, og renner derfra i en stort sett sørøstlig retning. Den krysser riksgrensa 16 km sør for Innset og løper senere sammen med Snuvrejohka, som munner ut i innsjøen Torneträsk. Hele nedbørfeltet på norsk side av grensa ligger innenfor Rohkunborri nasjonalpark.
Liste over kulturminner i Moskenes

**Liste over kulturminner i Moskenes** er en oversikt over fredede og/eller bevaringsverdige bygninger og elementer i Moskenes. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Snuvrejohka

**Snuvrejohka** er ei elv i Kiruna kommune i Sverige. Elva er 20,6 kilometer lang, og har utspring fra innsjøen Goaivojávri, som ligger kun et par kilometer sør for riksgrensa mot Norge. Den renner derfra først mot vest, og snur deretter gradvis mot sør og tilslutt mot sørøst, før den munner ut i den store innsjøen Torneträsk, øverst i Torneälvens nedbørfelt.

Elva har flere sideelver. De fleste kommer fra nord og har utspring i Rohkunborri nasjonalpark på norsk side av grensa, i Bardu kommune i Troms. Den største sideelva er Riksoelva.
Anne Raknes

**Anne Raknes** (1914–2001) var en norsk billedkunstner og billedhugger.

## Biografi
Hun var datter av lyrikeren Aslaug Vaa og psykologen Ola Raknes, og søster av lyriker og forfatter Magli Elster. Hun var gift med journalist og oversetter Leo Strøm.

## Kunstnerkarriere
Allerede i 1932 tok hun del i restaureringen av Nidarosdomens vestfront, og skulpturen *Biskop Torlak* som hun ferdigstilte der i 1932 regnes som et av hennes viktigste verker. I årene 1934–1938 studerte hun ved Statens kunstakademi.  Hennes lærere på akademiet var Axel Revold, Jean Heiberg og Wilhelm Rasmussen. Et annet viktig verk er *Monument over falne* (1946) som ble avduket i Skedsmo kommune.

Anne Raknes virket både som skulptør, tegner og grafiker. Hun utførte en rekke portretter, og var en av initiativtagerne til Norsk billedhoggerforening rett etter den andre verdenskrig. Hun var foreningens nestleder i 1954–1957, og gikk senere inn som styremedlem. Hun var også drivkraft i flere andre kunstnerforeninger. Hun bodde i kunstnerboligene på Ekely og arbeidet der i Edvard Munchs gamle atelier. Fra 1977 mottok hun Statens garantiinntekt for kunstnere.

## Referanser


## Eksterne lenker
* Store norske leksikon
* Allkunne.no
* Byste av Reidar Kjellberg, avduket i 1974 på Norsk Folkemuseum
Ferjesambandet Sølsnes–Åfarnes

**Sølsnes–Åfarnes** er et fergesamband på fylkesvei 64 og krysser ytterst del av Langfjorden mellom Åfarnes i Rauma kommune og Sølsnes i Molde kommune. Fergen drives av Fjord1. Trafikk er på omkring 1 000 kjøretøy i døgnet (tall fra 2007).  Verdens første gassdrevne ferge, MF «Glutra», gikk opprinnelig i dette sambandet.  Per 2018 trafikkeres strekningen av MF «Stryn» og MF «Julsund». Per januar 2022 trafikkeres strekningen av søsterfergene MF «Eresfjord» og MF «Rødvenfjord». Fergene tar 120 personbilenheter (PBE) hver, alternativt 12 trailere hver, og kan både seile helelektrisk eller som hybrid.

## Historie
Strekningen åpnet for biltrafikk i 1931 med den private «Moldefergen» med plass til 4-5 personbiler. Bakgrunnen var at det nylig var kommet sammenhengende kjørevei rundt Fannefjorden og rundt Isfjorden, fergen over Langfjorden knyttet dermed Molde til riksveinettet mot Østlandet. Den var trolig inspirert av at det året før ble etablert bilferge over Romsdalsfjorden Våge–Norvik. De første årene var trafikken ikke basert på fast rute, men på bestilte oppdrag og trafikken i førkrigsåra var på opp mot 1000 biler i året. Det var ingen virksomhet i krigsårene 1940–1945.

## Se også
*Lønset–Grønnes

## Referanser


## Eksterne lenker
* Fjord1: Sølsnes–Åfarnes
* B/F Moldefergen, første bilferga Sølsnes-Åfarnes, foto 1935, hos Digitalt Museum/Romsdalsmuseet.
* B/F Moldefergen med bil ombord, første bilferga Sølsnes-Åfarnes, foto 1935, hos Digitalt Museum/Romsdalsmuseet.
* Statens vegvesen: Sambandsregister
Hans Scheele

**Hans Scheele** (1908–1941) var en tysk hekkeløper. 

## Karriere
Scheele fikk to gullmedaljer ved EM i friidrett 1934 i Torino. Individuelt fikk han gull på 400 meter hekk, med tiden 53,2 sekunder. Han var også med på det tyske stafettlaget som fikk gull på 400 meter stafett, med tiden 3.14,1. De andre på laget var Helmut Hamann, Harry Voigt og Adolf Metzner. 

Han deltok også i 400 meter hekk ved sommer-OL 1936 i Berlin, men gikk ikke videre fra kvalifiseringsheatet der. Tiden hans var 54,6.

På nasjonalt nivå fikk han flere medaljer ved det tyske mesterskapet i friidrett. Han fikk gull i 1934, 1935 og 1936, sølv i 1933 og 1937 og bronse i 1932.

## Referanser


## Eksterne lenker
* 
*  Profil hos European Athletics
Försäkringskassan

**Försäkringskassan** er en svensk statlig myndighet som har ansvar for store deler av de offentlige trygdesystemene. Etaten sorterer under Socialdepartementet og har omkring 12&nbsp;500 ansatte. Hovedkontoret ligger i Stockholm.

## Eksterne lenker
*
Carlos Ulrrico Cesco

} || 10. mai 1967
|-
| 1829 Dawson  || 6. mai 1967
|-
| 1867 Deiphobus || 3. mars 1971
|-
| 1917 Cuyo  || 1. januar 1968
|-
| 1919 Clemence  || 16. september 1971
|-
| 1920 Sarmiento  || 11. november 1971
|-
| 1958 Chandra || 24. september 1970
|-
| 1991 Darwin  || 6. mai 1967
|-
| 2308 Schilt  || 6. mai 1967
|-
| 2399 Terradas || 17. juni 1971
|-
| 2504 Gaviola  || 6. mai 1967
|-
| 3833 Calingasta  || 27. september 1971
|-
| 5299 Bittesini || 8. juni 1969
|-
| 5757 Tichá  || 6. mai 1967
|-
| (6810) 1969 GC || 9. april 1969
|-
| (8127) 1967 HA || 27. april 1967
|-
| 8128 Nicomachus  || 6. mai 1967
|-
| (10450) 1967 JQ  || 6. mai 1967
|-
| (11437) 1971 SB  || 16, september 1971
|-
| (30720) 1969 GB || 9. april 1969
|-
| colspan="2" |
#  med Arnold Richard Klemola
#  med A. G. Samuel
#  med James B. Gibson
|}
**Carlos Ulrrico Cesco** (født 24. november 1910, død 5. november 1987) var en argentinsk astronom. Han bodde mesteparten av sitt liv i San Juan i Argentina. Han oppdaget mange asteroider.

Carlos Ulrico Cesco-observatoriet er oppkalt etter ham.

Hans bror Reynaldo Cesco var også astronom. De studerte begge ved Universidad de la Plata.

## Referanser


## Litteratur
* Lutz D. Schmadel: *Dictionary of Minor Planet Names*. 5th ed. Springer, Berlin 2003, ISBN 3-540-00238-3 (engl.) Forhåndsvisningen hos Google Book Search]
Skagerraksperren

**Skagerakksperren** var en avsperring i Skagerrak av Tyskland etter landets invasjon av Danmark og Norge den 9. april 1940.

## Sperren
Sperren besto dels av:
* Ett antall minefelt i den ytre delen av Skagerrak. I alt ble det lagt ut rundt 13&nbsp;000 sjøminer.

* Kystartillerifestninger utstyrt med 38&nbsp;cm slagskipskanoner ved Hanstholm i Danmark og utenfor Kristiansand i Norge, med en skuddvidde 55 kilometer.
* Vaktfartøy som skulle se til at ingen slapp i gjennom om natten eller ved nedsatt sikt.

## Konsekvenser
Sperringen førte til at den svenske handelsflåten ble delt i to; fartøy på totalt 890&nbsp;000 tonn havnet innenfor og 915&nbsp;000 tonn utenfor.

I Skagerrak ble det i perioden 14. april - 10. juni 1940 senket 13 svenske handelsfartøy samt et mindre antall fiskefartøy med sjøminer og torpederinger. Det stod dermed klart at Sverige var helt isolert fra kontakt med verdenshavene via Skagerrak. Landet var derfor helt avhengig av handelen med Tyskland samt med de landene som var okkupert av Tyskland, og handelen med Tyskland ble fordoblet.

## Den første passeringen
I september 1940 fikk et svensk handelsfartøy for første gang tillatelse fra begge de krigførende sidene, Tyskland og de allierte, til å passere Skagerraksperren, såkalt lejdtrafik. Det var tankfartøyet M/T «Sveadrott» med en last på 13&nbsp;700 tonn olje fra Mexicogolfen på vei til Göteborg. For at passasjen skulle tillates krevde de krigførende at fartøyet gjennom Skagerrak skulle eskorteres av svenske orlogsfartøy, det skulle fungere som en garanti mot at ingen side skulle forsøke å kapre henne. Til dette oppdraget ble jageren HMS «Nordenskjöld» og hjelpekrysseren «Waria» valgt.

I slutten av august 1940 ble blå-gule felt malt forut og akterut på jageren og det ble montert lyskastere, som lyste opp fartøyets skutesider. Besetningene ble holdt uvitende om oppdraget, og fikk kun vite at de skulle være borte i minst ti dager. Den 1. september forlot fartøyene Göteborg sammen med tankbåten «Tvåan» og gikk mot Kristiansand i Norge. Der bunkret orlogsfartøyene, hvorpå de avgikk mot avtalt posisjon for å møte «Sveadrott» mens «Tvåan» ble igjen. På kvelden den 5. september møtte fartøyene «Sveadrott» i Nordsjøen mellom Bergen og Shetlandsøyene og hjemreisen begynte. Et britisk overvåkingsfly og et stort antall tyske bombefly ble observert under ferden, men ingen av dem angrep og den 8. september ankom konvoien Göteborg.

Tankfartøyet «Sveadrott» og M/T «Castor» fikk i oktober 1940 tillatelse til å passere den tyske blokadelinjen på seilas fra Göteborg.

## Se også
* Møvik fort
* Kvarstadbåtene

## Referanser


## Eksterne lenker
* Batteri Hanstholm
* Batteri Vara
Michael (2011)

***Michael*** er en østerriksk dramafilm fra 2011 regissert av Markus Schleinzer. Filmen hadde premiere under Filmfestivalen i Cannes i 2011. Den handler om samlivet mellom den enslige, pedofile 35-åringen Michael i dagens Østerrike og tiåringen Wolfgang som han holder innesperret i kjelleren. 

Den dramatiske, men samtidig stillferdige og distansert dokumenterte historien er inspirert av tilfellet med Natascha Kampusch som ble bortført som tiåring i 1998, og holdt fanget av en kidnapper i over åtte år før hun klarte å flykte.

## Handling
Historiens viktigste karakter arbeider som forsikringsmegler som lever en rolig, upretensiøs tilværelse. Men i all hemmelighet holder han en 10 år gammel gutt, kalt Wolfgang, fanget i den lydtette kjelleren hans. Han misbruker denne gutten seksuelt, men de har ellers et far-sønn-forhold. Om kveldene, etter at Michael låser døren og lukker persiennene, får Wolfgang komme inn i stuen for å spise middag og se på TV. Når han havner på sykehus etter en ulykke, får Michael det travelt med å bli løslatt og returnere til Wolfgang.

Når Wolfgang blir syk begynner Michael å grave en grav i skogen til ham, i tilfelle Wolfgang kommer til å dø. Gutten blir imidlertid snart frisk igjen. Gutten skriver et brev til foreldrene sine, som skal sendes av Michael. Men Michael sender aldri brevet, og lyver til Wolfgang og psåtår at foreldrene hans ikke vil ha gutten deres tilbake. Noen ganger tar han gutten med på turer utenfor byen, hvor ingen vil kjenne igjen Michael. Ved en anledning reiser han på skitur sammen med venner i flere dager, og legger da igjen ekstra mat til Wolfgang, som har både vann, toalett, enkle koke-muligheter og TV på rommet sitt.

Når han legger merke til at Wolfgang er ensom, lover Michael å ta med et annet barn til ham. Sammen setter opp en køyeseng på forhånd. Michael forsøker å bortføre en annen gutt ved å lokke ham bort, men gutten blir kalt tilbake av faren sin - som skjeller ut sønnen sin for å ha sin vei sammen med en fremmed. Michael forteller Wolfgang at han ikke har lyktes med i å gi ham en venn. En dag kaster Wolfgang kokende vann i ansiktet til Michael, men han lykkes ikke med å rømme.

## Skuespillere
* Michael Fuith som Michael
* David Rauchenberger som Wolfgang
* Christine Kain som mor
* Ursula Strauss som søster
* Victor Tremmel som svigerbror

## Norske anmeldelser
*Michael* fikk gjennomgående gode kritikker som dramafilm da den hadde premiere i Norge. *[[Adresseavisen|Adresseavisas]]* anmelder beskrev den som en «provoserende nøktern, men likevel rystende skildring av en pedofil med et barn i kjelleren», mens *[[Aftenposten]]* skrev «I *Michael* blir det stilt spørsmål som etter 22.7. virker svært relevante». ''Dagbladets'' anmelder mente «kvalitetene i pedofilifilmen «Michael» ikke veier helt opp for ubehaget ved å se den» og *[[Stavanger Aftenblad]]* kalte *Michael* «nok en ekkel film fra Freuds hjemland. Enda en østerriksk film om sjuk seksualitet.»

## Referanser


## Eksterne lenker
* 
*
Eirik Schrøder Amundsen

**Eirik S. Amundsen** (født 28. januar 1949) er en norsk professor i økonomi. Han avla fransk doktorgrad, dr. ès-sc.-économique (dr.philos.) med utmerkelse: très honorable et Prix de l’Université, ved Université Panthéon-Assas i Paris i 1988 med avhandlingen *Les rentes dans la théorie des ressources épuisables: Le cas du pétrole*. Amundsen har også avlagt DEA-graden i Economie de l’Energie, fra Ecole Nationale Supèrieure du Pétrole et des Moteurs, IFP, Paris, Frankrike (1984). Han har videre eksamener fra Stanford University, USA (1979/80); og er cand. polit. (sosialøkonomi) fra Universitetet i Bergen fra 1976.

Amundsen er professor i sosialøkonomi ved Institutt for økonomi, Universitetet i Bergen (1992 - ) og ved Department of Resource Economics, Faculty of Science Københavns Universitet (2006 - ). Han er Danmarks første professor i miljø- og naturressursøkonomi og var formann («økonomisk vismand») for De Økonomiske Råd, Danmark (2007 -15 ), (se omtale i Kraks Blå Bog, Danmark) Han er forfatter av en lang rekke artikler innenfor teoretisk og anvendt økonomi på områdene energi,- miljø,-naturressurs- by-, og offentlig økonomi. Han var nestleder for forskningsprogrammet NORKLIMA, Norges forskningsråd (2008 -16) 

Amundsen har hatt lengre forskningsopphold ved CEPREMAP (Paris), Stanford University, UC Berkeley, Universitetet i München, Universitetet i Köln, Universitetet i Mannheim, Humboldt Universitet, European University Institute (Firenze), Handelshögskolan i Stockholm. Han er alumnus ved The Salzburg Seminar; Scancor, Stanford University; École nationale supérieure du pétrole et des moteurs, Paris. Videre er han Fellow ved Energy Modelling Forum, Stanford University; Studieförbundet Näringsliv och Samhälle **(***SNS***),**  CESifo, og innvalgt medlem av Academia Europaea.

## Utvalgte publikasjoner
* Se https://www.uib.no/personer/Eirik.Schr%C3%B8der.Amundsen 
*Amundsen, E.S. and Bergman (2012), ”Green Certificates and Market Power in the Nordic Power Market”, *The Energy Journal*, 3 (2), 101- 117.
* Amundsen, E.S. , P. Andersen, F. Jensen (2011), ”Testing for cross-subsidisation in the combined heat and power generation sector: A comparison of three tests”, *Energy Economics,* 33, 750-757. 
* Von der Fehr, N.H.M, E.S. Amundsen and L. Bergman (2005) ”The Nordic Market: Signs of stress?”, *The Energy Journal,* Special Issue, 71-98.
* Amundsen, E.S. and J. Birk Mortensen, (2001) “The Danish Green Certificate System: Some simple analytical results”, *Energy Economics*, 23, 489-509.
* Amundsen, E.S. and R. Schöb (1999) «Environmental Taxes on Exhaustible Resources», European Journal of Political Economy, Vol. 15, 311 – 329
* Amundsen, E.S. and T. Bjørndal (1999) «Optimal Exploitation of a Biomass Confronted with the Threat of Collapse», Land Economics, Vol. 75 (2), 185 –202. 
* Amundsen, E.S., T. Bjørndal and J. M. Conrad: "Open access harvesting of the Northeast Atlantic minke whale". Environmental and Resource Economics 6, 167-185, 1995.
* Amundsen, E. (1992) «Théorie des ressources épuisables et rente petrolière», Economica, Paris

## Referanser
21. etappe av Giro d’Italia 2012

**21. etappe** av Giro d'Italia 2012 var den siste etappen i årets Giro. Det var en tempoetappe over 28,2 km 

Etappen ble vunnet av Marco Pinotti. Sammenlagtleder Joaquim Rodríguez tapte sitt forsprang på 31 sekunder på Ryder Hesjedal og endte på andreplass sammenlagt, 16 sekunder bak. Gårsdagens vinner Thomas De Gendt kjørte seg opp til tredjeplass sammenlagt.

## Eksterne lenker
*  Resultater på gazzetta.it
*  Resultater på gazzetta.it
Psilanderaffæren

**Psilanderaffæren** var en hendelse som inntraff i Skálafjørður nær Tórshavn på Færøyene den 20. juni 1940 da de fire svenske jagerne HMS «Psilander», «Puke», «Romulus» og «Remus» ble oppbrakt av den  britiske flåten. Hendelsen skal ha blitt utløst av britenes uro for at den tyske flåten ellers ville oppbringe jagerne og ta dem i tysk tjeneste når de forlot Nordsjøen. De fire jagerne var nylig innkjøpt i Italia og var underveis fra La Spezia til Göteborg da de ble oppbrakt.

2. juli 1940 ble fartøyene tilbakelevert til de svenske besetningene, og fartøyene ankom til Gøteborg 10. juli 1940. Hendelsen medførte at det allerede tyskvennlige svenske offiserskorpset ble fiendtlig innstilt overfor Storbritannia og særlig overfor den britiske marinen. Dette voldte senere britene problemer under Operation Rubble og  Operation Performance.

## Se også
*Færøyene under andre verdenskrig

## Referanser


## Eksterne lenker
* «Torsten Hagman är Norrköpings glömda hjälte», artikkel fra *[[Norrköpings Tidningar]]* (svensk)
Knapstad skole

**Knapstad skole** var en offentlig barneskole som lå i Skoleveien 17 på Knapstad i det som var Hobøl kommune fram til 01.01.2020 nå Indre Østfold kommune. Den hadde 143 elever høsten 2011, fordelt på 1. til 7. trinn og mottaksklasse. Rektor ved skolen i skoleåret 2011/2012 var *Grethe Oliver Vogt*.

Skolen ble tatt i bruk i 1975 og ble siden utvidet. Den avløste den nå nedlagte Foss skole ved E18. Skolen hadde i skoleåret 2011/2012 15 lærere, hvorav 9 hadde kontaktlærerfunksjon.

Skolen er erstattet av Knapstad barne- og ungdomsskole., Tomterveien 15/17. 

Høsten 2022 hadde den 300 elever fordelt på 1.-10. trinn

Rektor er Christer Høyning

## Eksterne lenker
Johan Torgersen

**Johan Herman Torgersen** (født 15. februar 1906 i Kristiania, død 29. januar 1978 samme sted) var en norsk lege og professor i anatomi.

Etter examen artium 1924 og cand.med. 1931 praktiserte han i Rakkestad og Halden. Fra 1937 til 1947 var han ved Radiumhospitalet, Lovisenberg Diakonale Sykehus og Rikshospitalet og fikk dr.med. 1942. Innvalgt i Det Norske Videnskaps-Akademi ble han i 1945. Fra 1947 var han prosektor ved Anatomisk institutt (UiO), fra 1952 professor. Torgersen ble også bestyrer av *De Schreinerske samlinger* som Kristian Emil Schreiner hadde ledet frem til 1945. Torgersen fortsatte Schreiners antropologi-fokus, han holdt bestyrerposisjonen i 30 år, etterfulgt av Per Holck.  Skjelettsamlingen består også av en del samer.  Torgersen gikk i 1967 imot ideen om en samisk urtype.

Han skrev meget om mangt, og var siden 1961 medlem av Forfatterforeningen, og formann i Det norske medicinske Selskab 1961–63.
I 1973 fant han «Confession d'un sot». Dette var originalmanuskriptet til August Strindbergs «En dåres försvarstal».
Hans foreldre var overlærer Nikolai Torgersen (1866-1953) og Johanna Hagberg (1871-1945). Han giftet seg 1934 med Ragnhild  Münster Berg (1911).

## Utgivelser
* 
* 
* Genic Factors in visceral Asymmetry 1949, 
* The developmental Genetics and evolutionary Significance of the metopic Suture 1951, 
* Situs inversus asymmetry and twinning 1951, 
* 
*  
* 
* 
* 
* Über Erbfaktoren fur die Ausbildung von Schädelnahten und deren Aussagewert über den Hominisationsablauf 1963, 
* Prehistoric man in Finmark 1968, 
* 
* Die Rassen-geschichte Skandinaviens 1972. 
* 
* 

## Referanser
Liste over kulturminner i Karmøy

**Liste over kulturminner i Karmøy** er en oversikt over fredede og/eller bevaringsverdige bygninger og elementer i Karmøy. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Svarthåndklamreape

**Svarthåndklamreape** (*Ateles geoffroyi*) er en slekt av klamreaper, en type vestaper, som holder til i Mellom-Amerika, deler av Mexico og sannsynligvis deler av Colombia. Denne arten har svarte hender, hode og føtter, og en pelskant rundt ansiktet som minner om en **munkehette**. I likhet med andre klamreaper har den hender uten tomler, som fungerer som kroker når den svinger seg i trærne eller trekker til seg greiner fulle av frukt.

Svarthåndklamreape er en av de største vestapene. Den er mellom 30  og 63&nbsp;cm lang og veier mellom 6 og 9&nbsp;kg. Halen er lengre enn resten av kroppen og er mellom 63 og 85&nbsp;cm lang. Hanner og hunner er omtrent like store.

## Referanser


## Eksterne lenker
* 
* ARKive
Fabian Tamm

**Claës ''Fabian'' Tamm** (1879–1955), var en svensk   sjøoffiser og admiral.

## Liv og virke
### Bakgrunn
Han var sønn til överståthållaren og statsråden friherre Claës Gustaf Adolf Tamm og Ebba, født Tersmeden. I 1908 giftet han seg med friherrinne Eva Beck-Friis, datter til friherre C. J. Beck-Friis og friherrinne Anna von Otter.

### Karriere
Fabian Tamm avla eksamen ved Kungliga Sjökrigsskolan 1899 og ble da utnevnt til underløytnant. Han ble løytnant i 1901, kaptein i 1907, marineattaché i Berlin og København 1914-1917, kommandørkaptein av andre graden i 1918, sjef for Kungliga Sjökrigsskolan 1921-1925, avdelingssjef i marinestaben 1926, representant i försvarsutredningen i 1928 og 1929, kommandørkaptein av første graden i 1923, kommandør 1927, flaggkaptein i 1930, sjef for sjöförsvarets kommandoexpedition 1931-1933, sakkyndig ved nedrustningskonferansen i Genève i 1932, kontreadmiral i 1933, sjef for Kustflottan i 1933-1939, viseadmiral i 1939, sjef for den svenske marinen i årene 1939-1945.

Han ble utnevnt til admiral i reserven i 1947, to år etter at han forlot aktiv tjeneste.

Representant i Kungliga Krigsvetenskapsakademien, sekretær i Kungliga Örlogsmannasällskapet 1918-1921 og æresrepresentant i 1933.

Øvrige utmerkelser; kommandør med storkors av Svärdsorden; ridder av Nordstjärneorden; ridder av første klasse av Vasaorden; storkors av Italias kroneorden; storkors av Latvias sverdorden; storoffiser av Den tyske ørns fortjenesteorden; kommandør av første grad av den danske Dannebrogordenen; kommandør av første klasse av Finlands hvite roses orden; kommandør med stjerne av St. Olavs Orden; kommandør av første klasse av den polske Ordenen Polonia Restituta; kommandør av andre klasse av den spanske Orden del Mérito Naval; offiser av den italienske Sankt Mauritius' og Sankt Lasarus' orden; ridder av første klasse av den mecklenburgske Griffordenen; ridder av tredje klasse av den prøyssiske Kroneordenen; ridder av tredje klasse av den russiske Sankta Annas orden.

## Referanser


## Litteratur
* Kungliga Sjökrigsskolan 1867-1942, del II, Redaktör Kommendörkapten Georg Hafström, Eskilstuna 1942
* Svenska marinens högre chefer 1700-2005, Rune Kjellander, Probus förlag, Stockholm 2007 (ISBN 978-91-87184-83-3)
* *[[Vem är det]] : Svensk biografisk handbok 1953*, red. Stina Svensson, P A Norstedt & Söners Förlag, Stockholm 1953 s. 1041
Prolog i Tour de France 2012

**Prologen** i Tour de France 2012 – som var en tempodistanse med høy fart – ble avholdt lørdag 30. juni 2012 i Liège, (Belgia) og strakte seg over 6,4&nbsp;km. Den ble vunnet av sveitseren Fabian Cancellara (RNT), med en margin på 7 sekunder ned til andre og tredjeplassen. Fabian Cancellara har tidligere vist seg å være en spesialist på å kjempe mot klokken, da han for åtte år siden, i 2004, vant prologen i Liège på en ganske så identisk løype med lignende løypeprofil.

Beste nordmann ble Edvald Boasson Hagen fra Team Sky (SKY) som kom på femteplass i årets prolog. Boasson Hagen hadde uttalt før løpet at han håpet å bli blant de ti beste.
Naturlig nok var Boasson Hagen selv svært fornøyd med sin innsats, etter at han håvet i land femteplassen.

Prolog vinneren Fabian Cancellara var forhåndsfavoritt sammen med Tony Martin, David Zabriskie, Bradley Wiggins, Cadel Evans og svensken Gustav Larsson.

## Løypa

Løypa er nesten identisk med den fra prologen i 2004, som også ble vunnet av sveitseren Fabian Cancellara. Starten ligger ved Avenue Rogier ved siden av Avroy parken. Ruten går nordover via Boulevard d'Avroy, og fortsetter langs elven Maas, før den gjør en sving rundt Place Saint-Lambert. Innspurten foregår på Boulevard d'Avroy i retning rue Sainte-Marie.

## Resultater

## Manglende rytter
Intet frafall.

## Referanser


## Eksterne lenker
* 
* 
* Etappesiden på letour.fr
Svartskjeggsaki

**Svartskjeggsaki** (*Chiropotes satanas*) er en utrydningstruet apeart som er endemisk i østligste området av Amazonas i Brasil. Sakienes lange hakehår danner et buskete skjegg, og det lange, tette håret på hodet danner en tykk panneplugg. Både beina og hendene har et sterkt grep, og svartskjeggsakien kan henge etter ett lem  og knuse frø, harde frukter og små dyr med velutviklede kinntenner.

Når den er opphisset, vifter den med halen som en katt og plystrer skarpt.

## Utseende
* *Lengde: 33-46 cm*
* *Hale: 30-46 cm*
* *Vekt: 2-4 kg*
* *Sosial enhet: Flokk*

## Referanser


## Eksterne lenker
* 
* ARKive &ndash; http://www.arkive.org/bearded-saki/chiropotes-satanas/)'']
Liste over kulturminner i Herøy

Det finnes to kommuner kalt **Herøy** med kulturminner:
*Liste over kulturminner i Herøy (Møre og Romsdal)
*Liste over kulturminner i Herøy (Nordland)
Kelsey Chow

**Kelsey Asbill Chow** (født  i Columbia i Sør-Carolina) er en amerikansk skuespiller. Hun er kjent fra TV-serien *To konger* (*Pair of Kings*) hvor hun spiller Mikayla Makohla.

## Referanser


## Eksterne lenker
* 
*
Hvithodesaki

Kjønnene er mer ulike hos **Hvithodesakien** enn hos noen annen vestape. Hannen har svart pels med hvitt eller gyllent ansikt og svart nese. Hunnen er gråbrunn med lyse hårspisser og mørkt ansikt. Den er planteeter, men tennene likner et rovdyrs, med skarpe fortenner som griper frukter og lange hjørnetenner som knekker frø og nøtter. En typisk gruppe består av hunn, hann og 1-3 unger.

* *Utbredelse: [[Det nordlige]] [[Sør-Amerika]]*
* *Lengde: 34-35 cm*
* *Hale: 34-44 cm*
* *Vekt: 2 kg*
* *Sosial enhet: Flokk/par*

## Eksterne lenker
* 
* ARKive &ndash; http://www.arkive.org/golden-faced-saki/pithecia-pithecia//)'']
Gunnar Eide

**Gunnar Eide** (født 11. mai 1920 i Stavanger, død 28. juni 2012 i Oslo) var en norsk sanger, skuespiller og impresario. Eide var elev ved Kongsgård skole i Stavanger. Han ble håndplukket som konsertarrangør til Egil Monn-Iversen A/S, og fikk av Egil Monn-Iversen ta ut impresariovirksomheten til eget selskap i 1963. Samme år fikk han blant andre Jim Reeves til Oslo for å ha konsert. 1975 startet Eide selskapet Gunnar Eide Concerts, som gjennom flere oppkjøp ble en del av Live Nation.

Han var teatersjef ved Stavanger Teater fra 1945 til 1947. Gunnar Eide var skuespiller ved Edderkoppen fra 1955 til 1956 og ved Rogaland Teater i to perioder, først fra 1953 til 1955 og siden fra 1956 til 1960.

## Utmerkelser
* Kongens fortjenstmedalje i gull 2003
* Æresmedlem i Den Norske Impresario Forening

## Referanser


## Eksterne lenker
* 
*  Omtale hos nrk.no
Liste over kulturminner i Eigersund

**Liste over kulturminner i Eigersund** er en oversikt over fredede og/eller bevaringsverdige bygninger og elementer i Eigersund. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Fjellbråtakollen

**Fjellbråtakollen** (550 moh.) er et forsvarsverk fra jernalderen, en såkalt bygdeborg. Forsvarsverket ligger på en sidekolle til Somdalskollen (615 moh.), rett nord for Somdalen og Sommamoen og bare noen kilometer nord for Hallingby og sørvest for Samsjøen, i Ytre Ådal i Ringerike kommune.

Like sørvest for Fjellbråtakollen ligger den gamle matrikkelgården Bergsund (gnr. 276), nå delt i storgårdene Østre- og Vestre Bergsund som er skilt på hver sin side av Ådalselva. Østre Bergsund ligger mellom europavei 16 gjennom Ådal og Ådalselva. Litt sør for Bergsund ligger også den gamle matrikkelgården Somdalen (gnr. 275) langs elva Somma, som har sitt utspring sør i Samsjøen og drenerer til Ådalselva. Denne gården er delt minst to ganger og eksisterer i dag som fire storgårder og flere mindre bruk. Det refereres gjerne til disse gårdene med fellesbegrepet Somdalsgårdene. Somdalen ligger i all hovedsak øst for europaveien.

Forsvarsverket på Fjellbråtakollen er datert til jernalderen, men noen nøyaktig datering eksisterer ikke. Det er vanlig å tenke seg at bygdeborgene for det meste ble satt opp i folkevandringstiden i Norge, noe som tilsvarer årene 400–550/600 i vår tidsregning. Forsvarsverket ble registrert av Universitetets Oldsaksamling den 30. juli 1968. Det er bevart to murer. Begge består av rundkamp og bruddstein. Den ene muren er tydelig og lite utrast, mens den andre er mer utrast og ligger noe lavere i terrenget. Den er imidlertid lenger.

På brinken over Somdalsgårdene sør på Sommamoen ligger det flere gravfelt fra jernalderen, hvorav det største teller ni rundhauger. Alle haugene har diameter fra 7 til 13 meter og høyder mellom 0,6 og 1,5 m.

## Kongsgårdssagnet
Et lokalt sagn forteller at småbruket Fjellbråten (gnr. 276/70) en gang i tiden skal ha vært et høvdingsete, altså en slags lokal kongsgård, og at kongen der red til hovet på Hval i spissen for ryttere på 12 ringskodde (altså  gullskodde) hester. Et lite stykke nord for festningsverket på Fjellbråtakollen ligger en kolle med navnet Kongsgardskollen, som en slags påminner til sagnet. Det har blitt lansert en teori om at Fjellbråtakollen egentlig skulle het Kongsgardskollen, og at navnet på kollen på et eller annet tidspunkt i historien har blitt forbyttet. Teorien lar seg vanskelig verifisere i dag. På Kongsgårdskollen står det ei nedlagt brannhytte, ei vakthytte for skogbrann.

## Se også
* Kulturminner i Ringerike
* Oppenborgen (Heradsbygda/Kilemoen)
* Tjuvenborgen (Strømsoddbygda/Ådalsfjellene)
* Tjuenbor'n (Væleren/Holleia)
* Nærstad skanse (Nærstadmarka)
* Hesthagaberget (Hole)

## Referanser




## Eksterne lenker
*
Nærstad

**Nærstad** (gnr. 90) (første del er trolig avledet av det norrøne mannsnavnet *Neriðr*) er en gammel storgård i tidligere Norderhov herredskommune, nå Ringerike kommune i Buskerud. Bygningsmassen ligger på en høyde like vest for E16 og Randselva, mellom tidligere Hvalsmoen leir og Eggemoen. Gården er nevnt i en rekke diplomer fra 1528 (NRJ. IV 148) og framover. Koordinatene i øvre høyre hjørne gjelder Nærstad skanse.

## Nærstadmarka
Nærstadmarka er et skog- og friluftsområde som har fått navn etter gården. Marka strekker seg nordvestover fra bruket og dekker områdene opp mot Eggemoen og Nymoen langs E16, nord til Vågård.

## Nærstad skanse

På gården Nærstad er det gjort funn som indikerer at det i før-reformatorisk tid har ligget en skanse (et forsvarsanlegg) der. Anlegget har ikke samme karakter som tradisjonelle bygdeborger. Måten vollen er lagt opp på, synes å antyde at anlegget kanskje ikke er forhistorisk, men fra nyere tid. Skansen ligger imidlertid strategisk på en liten høyde nordvest for og tett inntil gårdsbebyggelsen. Det er tydelige spor etter en voll der, og en del av vollen har vært dobbel med en avstand på cirka 9 meter mellom ytre og indre voll. Svært lite er ellers kjent om anlegget, som også har en uavklart vernestatus. Funnet er registrert i Kulturminnesøk med lokalitets ID 52652.

## Se også
* Matrikkelgårder i Ringerike
* Kulturminner i Ringerike
* Fjellbråtakollen
* Oppenborgen
* Tjuvenborgen
* Tjuenbor'n
* Hesthagaberget (Hole)

## Eksterne lenker
*